  Майя Бывальцева Выль ар уе Удмуртиын эрикрадэз утёзы 800-лэсь трос полицейскойёс. Со сярысь 28-тӥ толсуре журналистъёслы вераз улосвылысь кунпуш ужъёсъя министерствоысь эрикрадэз утёнъя полицилэн кивалтӥсезлэн воштӥсез Сергей Козлов. Солэн ивортэмезъя, 8-тӥ толшорозь элькунын 1 сюрслэсь трос ужрадъёс ортчозы, отчы 200 сюрс пала адями пыриськоз шуыса чаклало. Выль ар уе элькунын 80 пала ужрадъёс ортчытыны чакламын, отчы 50 сюрс пала адями пыриськоз. Эрикрадэз утёзы 850 пала полицейскойёс, возьмаськись огазеяськонъёслэн но калык дружинаослэн 120 ёзчиоссы Сергей КозловСолэн кылъёсызъя, 2018-тӥ арын 6-тӥысь 7-тӥ толшоре потон уе Удмуртиысь 120 черкъёсын Христослэн Вордскемезлы сӥзем вӧсяськонъёс, киросэн вамыштонъёс но йылолъёс ортчозы. Праздниклы сӥзем ужрадъёсы 30 сюрс пала адями пыриськоз шуыса чаклало. Эрикрадэз утёзы 800 полицейскойёс, возьмаськись огазеяськонъёслэн но калык дружинаослэн 150 ёзчиоссы. Тегъёс: Мерлык Ижкар Удмуртия полиция праздникъёс эрикрад Выльар  